नमन ओझा

नमन विनयकुमार ओझा (जन्म:20 जुलाई 1983 को उज्जैन, मध्य प्रदेश में), एक भारतीय प्रथम श्रेणी के क्रिकेटर हैं। वह भारत के लिये अंतरराष्ट्रीय क्रिकेट में प्रतिनिधित्व भी कर चुके है। उन्होंने 28 अगस्त 2015 को श्रीलंका के खिलाफ भारत की तरफ से अपना पहला टेस्ट मैच खेला था।

14 अगस्त 2016 से ऑस्ट्रेलिया में दो अनौपचारिक 'टेस्ट' और चार राष्ट्र वनडे टूर्नामेंट के लिये नमन ओझा को भारत ए टीम के कप्तान के रूप में नामित किया गया था। 2014 का भारत ए टीम का ऑस्ट्रेलिया दौरा, ओझा के लिये एक यादगार था जिसमें उन्होंने एक चार-दिवसीय मैच के पहली पारी में दोहरा शतक और दूसरी पारी में शतक लगाया था।

वह शीर्ष क्रम के एक सक्षम बल्लेबाज और विकेटकीपर हैं, ओझा ने 2000-01 में मध्य प्रदेश की ओर से अपनी प्रथम श्रेणी क्रिकेट की शुरुआत की थी।

उन्होंने दक्षिण अफ्रीका में 2009 इंडियन प्रीमियर लीग में राजस्थान रॉयल्स का प्रतिनिधित्व किया था। उन्होंने राजस्थान रॉयल्स के लिए बल्लेबाजी की शुरुआत की और कुछ महत्वपूर्ण पारियाँ खेली। उन्होंने टूर्नामेंट में दो अर्धशतक बनाए और 11 छक्के लगाए। वह मध्य प्रदेश टी20 लीग में इंदौर के लिए भी खेलते है।

जुलाई 2014 में, ब्रिस्बेन में भारत ए के लिए एक अनौपचारिक मैच में खेलते हुए, नमन ने नाबाद 219 रन बनाए जिसमें 29 चौके और 8 छक्के शामिल थे। जून 2016 में, ऑस्ट्रेलिया के अगले दौरे में भारत ए का प्रतिनिधित्व करते हुए, नमन को कप्तान की ज़िम्मेदारी सौंपी गई थी।

अंतरराष्ट्रीय करियर
ओझा की मुख्य भारतीय टीम में आगमन तब हुआ, जब चयनकर्ताओं ने विकेटकीपर महेंद्र सिंह धोनी सहित कई वरिष्ठ खिलाड़ियों को आराम कराने का फैसला किया, और उन्हें भारत के 2010 के जिम्बाब्वे दौरे के लिए ट्वेंटी-20 और उसी दौरे पर एक ओडीआई ट्राई सीरीज़ में बैक-अप विकेटकीपर के रूप में शामिल किया गया। अगस्त 2015 में श्रीलंका के भारत दौरे में विकेटकीपर रिद्धिमान साहा को हम्सट्रिंग चोट के कारण बाहर हो जाने के बाद, ओझा ने तीसरे टेस्ट में 32 वर्ष की उम्र में अपना पहले टेस्ट मैच में पदार्पण किया। ओझा ने 56 रन, चार कैच और एक स्टंपिंग के साथ टेस्ट पूरा किया।

सन्दर्भ

भारतीय क्रिकेट खिलाड़ी
मध्य प्रदेश के क्रिकेट खिलाड़ी
जीवित लोग
1983 में जन्मे लोग
मध्य प्रदेश के लोग